
	ΠΡΕΣΒΕΙΑ ΚΥΠΡΙΑΚΗΣ ΔΗΜΟΚΡΑΤΙΑΣ

Μορφωτικό Γραφείο

ΣΠΙΤΙ ΤΗΣ ΚΥΠΡΟΥ

Ξενοφώντος 2Α, 105 57 Αθήνα

Τηλ. 210 3734934  Fax 210 3734904

	Παρουσίαση του βιβλίου

σωΜα το Ποίηση

του Μιχαήλ Κ.  Παπαδόπουλου
στο Σπίτι της Κύπρου


	[image: image2.png]Muxaih K. Hanadémoviog

6wMa 1o Ioinon

o

exdooes vioos






Την Τετάρτη 3 Δεκεμβρίου 2014 και ώρα 20:00 οι Εκδόσεις Νήσος οι Εκδόσεις Μανδραγόρας θα παρουσιάσουν στο Σπίτι της Κύπρου, Ξενοφώντος 2Α Σύνταγμα, την ποιητική  συλλογή του Μιχαήλ Κ. Παπαδόπουλου σωΜα το Ποίηση.
Θα μιλήσουν ο εκδότης, ποιητής Κώστας Κρεμμύδας, ο ιστορικός Νίκος Σιγάλας, η φιλόλογος δ.φ., συγγραφέας Αγάθη Γεωργιάδου, και η Δικαστής Ανωτάτου Δικαστηρίου Κύπρου Δέσπω Μιχαηλίδου.

Ποιήματα θα διαβάσουν ο Λεωνίδας Εμπειρίκος, ο Μιλάγρος Αράνο, ο Στρατής Πανούριος και ο Δημήτρης Σπύρου.
Συμμετέχει ο μουσικός, τραγουδιστής Γιώργος Τζώρτζης. 

Η εκδήλωση θα ολοκληρωθεί με την αντιφώνηση του συγγραφέα.

Ο Μιχαήλ Κ. Παπαδόπουλος γεννήθηκε στη Λεμεσό της Κύπρου το 1952. Σπούδασε Ψυχολογία στο Πανεπιστήμιο Aix-Marseille I στη Γαλλία. Συνεργάστηκε ως ερευνητής και δίδαξε στο Ινστιτούτο Διδακτικής και Παιδαγωγικών του ίδιου πανεπιστημίου. Το 1976 επέστρεψε στην Κύπρο και διορίστηκε στην Υπηρεσία Εκπαιδευτικής Ψυχολογίας (Υ.Ε.Ψ.) του Υπουργείου Παιδείας και Πολιτισμού της Κύπρου.  Το 1977 απέκτησε τον τίτλο του Διδάκτορος από το Πανεπιστήμιο Αθηνών καταθέτοντας τη διατριβή με θέμα Λειτουργικός αναλφαβητισμός: Σχολικός αποκλεισμός και σχολικός πόνος. Έχει εκδώσει πέντε βιβλία ψυχοπαιδαγωγικού περιεχομένου, ενώ επιμελήθηκε την έκδοση άλλων οκτώ. Έχει διδάξει ως επισκέπτης Αναπληρωτής Καθηγητής στο Τμήμα Επιστημών της Αγωγής του Πανεπιστημίου Aix-Marseille, ως Ειδικός Επιστήμονας στο Τμήμα Κοινωνικών και Πολιτικών Επιστημών του Πανεπιστημίου Κύπρου καθώς και στην Παιδαγωγική Ακαδημία και το Παιδαγωγικό Ινστιτούτο Κύπρου. Οι δημοσιεύσεις του αναφέρονται κυρίως σε ζητήματα σχολικής αποτυχίας, λειτουργικού αναλφαβητισμού, νεανικής παραβατικότητας, βίας στο σχολείο, χρήσης ουσιών και αγωγής υγείας. 

Η εκδήλωση πραγματοποιείται με τη στήριξη των Πολιτιστικών Υπηρεσιών του Υπουργείου Παιδείας και Πολιτισμού της Κύπρου.

